CELEX: 62015CA0024
Language: mt
Date: 2016-10-20 00:00:00
Title: Kawża C-24/15: Sentenza tal-Qorti tal-Ġustizzja (Ir-Raba’ Awla) tal-20 ta’ Ottubru 2016 (talba għal deċiżjoni preliminari tal-Finanzgericht München – il-Ġermanja) – Josef Plöckl vs Finanzamt Schrobenhausen (Rinviju għal deċiżjoni preliminari — Tassazzjoni — Taxxa fuq il-valur miżjud — Sitt Direttiva — Artikolu 28ċ.A(a) u Artikolu 28ċ.A(d) — Trasferiment ta’ oġġetti fi ħdan l-Unjoni Ewropea — Dritt għal eżenzjoni — Nuqqas ta’ osservanza ta’ obbligu li jiġi trażmess numru ta’ identifikazzjoni għall-VAT mogħti mill-Istat Membru ta’ destinazzjoni — Assenza ta’ ħjiel serju tal-eżistenza ta’ frodi fiskali — Rifjut tal-benefiċċju tal-eżenzjoni — Ammissibbiltà)

19.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 475/3
            
         Sentenza tal-Qorti tal-Ġustizzja (Ir-Raba’ Awla) tal-20 ta’ Ottubru 2016 (talba għal deċiżjoni preliminari tal-Finanzgericht München – il-Ġermanja) – Josef Plöckl vs Finanzamt Schrobenhausen
   (Kawża C-24/15) (1)
   
   ((Rinviju għal deċiżjoni preliminari - Tassazzjoni - Taxxa fuq il-valur miżjud - Sitt Direttiva - Artikolu 28ċ.A(a) u Artikolu 28ċ.A(d) - Trasferiment ta’ oġġetti fi ħdan l-Unjoni Ewropea - Dritt għal eżenzjoni - Nuqqas ta’ osservanza ta’ obbligu li jiġi trażmess numru ta’ identifikazzjoni għall-VAT mogħti mill-Istat Membru ta’ destinazzjoni - Assenza ta’ ħjiel serju tal-eżistenza ta’ frodi fiskali - Rifjut tal-benefiċċju tal-eżenzjoni - Ammissibbiltà))
   (2016/C 475/04)
   Lingwa tal-kawża: il-Ġermaniż
   
      Qorti tar-rinviju
   
   Finanzgericht München
   
      Partijiet fil-kawża prinċipali
   
   
      Rikorrent: Josef Plöckl
   
      Konvenuta: Finanzamt Schrobenhausen
   
      Dispożittiv
   
   L-Artikolu 22(8) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ – Sistema komuni ta’ taxxa fuq il-valur miżjud: bażi uniformi ta’ stima, kif emendata bid-Direttiva tal-Kunsill 2005/92/KE, tat-12 ta’ Diċembru 2005, fil-verżjoni tiegħu li tirriżulta mill-Artikolu 28h ta’ din is-Sitt Direttiva, kif ukoll l-ewwel subparagrafu tal-Artikolu 28ċ.A(a) u l-Artikolu 28ċ.A(d) tal-imsemmija direttiva għandhom jiġu interpretati fis-sens li jipprekludu li l-amministrazzjoni fiskali tal-Istat Membru ta’ oriġini tirrifjuta li teżenta mit-taxxa fuq il-valur miżjud trasferiment intra-Komunitarju għar-raġuni li l-persuna taxxabbli ma kkomunikatx numru ta’ identifikazzjoni għal din it-taxxa mogħti mill-Istat Membru ta’ destinazzjoni, meta ma jkun jeżisti ebda ħjiel serju li jissuġġerixxi l-eżistenza ta’ frodi, meta l-oġġett ikun ġie ttrasferit lejn Stat Membru ieħor u meta l-kundizzjonijiet ta’ eżenzjoni l-oħra jkunu ssodisfatti wkoll.
   
      (1)  ĠU C 138, 27.4.2015.